cyanic-selkie/wikianc huggingface dataset:
কবীর কলা মঞ্চ
শীতল সাথে
২০০৭ সালে, ডকুমেন্টারি চলচ্চিত্র নির্মাতা আনন্দ পাটওয়ার্দন কবীর কলা মঞ্চ অভিনয়ের চিত্রায়ন করেছিলেন এবং ১৯৯৭ সালে মুম্বাইয়ের রামবাই নগরে পুলিশি হত্যাকাণ্ড থেকে যে জাতিগত উত্তেজনা ও সহিংসতা ছড়িয়েছিল তার উপর নির্মিত ছবি জয় ভীম কমরেডের ফুটেজ সংগ্রহ করার সময় সাথের ব্যাপক সাক্ষাৎকার নিয়েছিলেন। পটওয়ারর্ধনের মতে, জয় ভীম কমরেড শেষ পর্যন্ত ২০১১ সালে মুক্তি পেয়েছিল, "যাতে শীতল-এর সমর্থক লোকেরা আবারও প্রকাশ্যে আসতে পারে এবং প্রমাণ করতে পারে যে তারা শক্তিহীনদের পক্ষে কথা বলা ছাড়া আর কোনও ভুল করেনি"। ভারতের বিভিন্ন কলেজ ও বিশ্ববিদ্যালয়গুলিতে প্রদর্শিত এই ছবিটি সাথের সংগীত এবং বার্তা মহারাষ্ট্রের বাইরের দর্শকদের কাছে তুলে ধরেছিল।
লক্ষ্মীনারায়ণ শর্মা
থাম্ব|লক্ষীনারায়ণ শর্মা লক্ষ্মীনারায়ণ শর্মা (৫ সেপ্টেম্বর ১৯৩৩ - ১৭ অক্টোবর ২০০৮) ভারতীয় জনতা পার্টির একজন ভারতীয় রাজনীতিবিদ ছিলেন এবং রাজ্যসভায় মধ্য প্রদেশের প্রতিনিধিত্বকারী ভারতের সংসদ সদস্য ছিলেন।
সির দরিয়া
থাম্ব|সির দরিয়া নদীর প্লাবনভূমির চিত্র -মহাকাশচারী আলোকচিত্র সির দরিয়া মধ্য এশিয়া র একটি নদী। এটি কিরগিজস্তান ও পূর্ব উজবেকিস্তানের তিয়ান সান পর্বতমালা থেকে উৎপন্ন হয় এবং উজবেকিস্তান এবং দক্ষিণ কাজাখস্তানের মধ্য দিয়ে ২২১২ কিলোমিটার (১৩৭৪ মাইল) পশ্চিমে এবং উত্তর-পশ্চিম দিকে প্রবাহিত হয়ে আরাল সাগরের উত্তরে মিলিত হয়। এটি আরাল সাগরের এন্ডোরিচিক বেসিনে দুটি প্রধান নদীর অন্যতম (অন্যটি আমু দরিয়া)। সোভিয়েত যুগে, উভয় নদী জুড়ে বিস্তৃত সেচ প্রকল্পের নির্মাণ করা হয়, যার ফলে সোভিয়েত যুগের পরে, একদা পৃথিবীর চতুর্থ বৃহত্তম হ্রদ আরাল সাগর বর্তমানে প্রায় অবলুপ্ত।
নাম
নামের দ্বিতীয় অংশ (দরিয়া دریا)-এর অর্থ ফার্সি ভাষায় "সমুদ্র"। অষ্টাদশ শতাব্দী থেকে বর্তমান নামটির অবহিতি পাওয়া যায়।
দীবামাড়ি রাজ্য
দীবামাড়ি রাজ্য ছিল মালদ্বীপের ইতিহাসের সবচেয়ে প্রাচীনতম রাজ্য। রাজা শ্রী শ্রুদসারণাদিত্য সৌর রাজবংশ (আদিত্য বংশ) প্রতিষ্ঠা করেন এবং খ্রিস্টপূর্ব ২৬৯ এর পূর্বে রাজ্যের প্রথম রাজ হন। সৌর রাজবংশের শেষ রাণী শ্রীমতী দমহার কলিঙ্গ হতে আগত চান্দ্র বংশের (সোম রাজবংশ) রাজপুত্রের সঙ্গে বিবাহ করেন। এভাবে চান্দ্র রাজবংশের শাসন প্রতিষ্ঠিত হয়।
সির দরিয়া
নাম
মুসলিম বিজয় লাভের পর, নদীটি সেয়হান (سيحون) হিসেবে সর্বত্র পরিচিতি লাভ করে। সেয়হান শব্দের অর্থ জান্নাত থেকে প্রবাহিত চারটি নদীর অন্যতম। নদীটির বর্তমান স্থানীয় নাম, সির (শিয়ার), ষোড়শ শতকের আগে কোথাও পাওয়া যায় না। সপ্তদশ শতকে ইতিহাসবিদ ও খিবার শাসক আবু আল-গাজী বাহাদুর খান, আরাল সাগরকে "শিরের সমুদ্র" বা "সির চেঙ্গিজি" বলে অভিহিত করেন।
ভূগোল
প্রবাহপথে, সির দরিয়া কোকান্দ, খুজান্ড, কিজিলোর্ড ও তুর্কিস্তানের শহরগুলো সমেত সমগ্র মধ্য এশিয়ায় সর্বাধিক উৎপাদনশীল তুলো-উৎপাদক অঞ্চলকে সেচ প্রদান করে।
ঐতিহাসিকভাবে, বিভিন্ন সময়ের স্থানীয় সরকাররা এই নদীটির সাথে সম্পর্কিত খাল ব্যবস্থার উন্নতিসাধন এবং পরিবর্ধন করেছেন। এই খালগুলোই এই শুষ্ক অঞ্চলের কেন্দ্রীয় গুরুত্ব। সপ্তদশ ও অষ্টাদশ শতকের গোড়ার দিকে অনেক খাল অপব্যবহারের শিকার হয়, কিন্তু 'কোকান্দের খানত' উনিশ শতকে প্রাথমিকভাবে উচ্চ ও মধ্য অববাহিকা অঞ্চলের খালগুলোর পুনর্গঠন ও উন্নতিসাধন করেন।
পরিবেশগত ক্ষতি
সোভিয়েত যুগে তুলো ও ধান উৎপাদক কৃষি ক্ষেত্রগুলোতে সেচকার্যের জন্যে, মধ্য ও নিম্ন সির দরিয়া অঞ্চলে, সেচ খালগুলোর ব্যাপকভাবে সম্প্রসারণ করা হয়, যা এই অঞ্চলের পরিবেশে দীর্ঘকালীন ক্ষতিসাধন করেছে। নদী থেকে উত্তোলিত জলের পরিমাণ এমন ছিল যে, আর কিছু বছরের মধ্যে কোন জল আরল সাগরে পৌঁছেনি, যা কিনা উজবেকিস্তান ও তুর্কমেনিস্তানের আমু দারিয়া র মতো পরিস্থিতি।
ইতিহাস
থাম্ব|খুজান্দ-এর কাছে সির দরিয়া নদী মধ্য এশিয়ার স্তেপ অঞ্চলের ইতিহাসে সির দরিয়ার উত্তরাংশের ইতিহাস পাওয়া যায়। মহান আলেকজান্ডারের যুগের সময়, সির দরিয়া হেলেনিক বিজয়গুলোর উত্তরাঞ্চলীয় সীমা হিসেবে পরিচিত ছিল এবং এটি একটি বিখ্যাত যুদ্ধ জ্যাকার্তাসের যুদ্ধের স্থান হিসেবে চিহ্নিত। সির দরিয়ার উপকূলে ছিল সাইরাস শহর (গ্রিকের সাইপ্রোলিস) শহর যেখানে মহান আলেকজান্ডার একটি গ্যারিসন স্থাপন করেছিলেন এবং ৩২৯ খ্রীষ্ট-পূর্বাব্দে তিনি 'আলেকজান্দ্রিয়া এসচেট' অর্থাত "দূরতম আলেকজান্ডারিয়া" নামকরণ করেন। মুসলিম বিজয়ের পর থেকেই এই শহরটি খুজান্দ বলে পরিচিতি লাভ করে।
ডিসপ্রোসিয়াম
ডিসপ্রোসিয়াম একটি রাসায়নিক মৌল যার প্রতীক Dy ও পারমাণবিক সংখ্যা 66। এটি ল্যান্থানাইড সিরিজের একটি বিরল মৃত্তিকা মৌল যার ধাতব রূপালী আভা বিদ্যমান। ডিসপ্রোসিয়াম প্রকৃতিতে মুক্ত উপাদান হিসাবে পাওয়া যায় না, যদিও অন্যান্য ল্যান্থানাইডের মতো এটি বিভিন্ন খনিজ পদার্থে পাওয়া যায়, যেমন জেনোটাইম। প্রাকৃতিকভাবে প্রাপ্ত ডিসপ্রোসিয়াম সাতটি আইসোটোপ দ্বারা গঠিত, যার মধ্যে 164 Dyসর্বাধিক সুপ্রতুল (most abundant)।
ডিসপ্রোসিয়াম সর্ব প্রথম ১৮৮৬ সালে পল এমাইল লেকোক ডি বোইসবউড্রান কর্তৃক শনাক্ত করা হয়েছিল, কিন্তু ১৯৫০-এর দশকে আয়ন-বিনিময় কৌশলের বিকাশ না হওয়া পর্যন্ত বিশুদ্ধ আকারে এটিকে পৃথক করা যায়নি। ডিসপ্রোসিয়ামের অপেক্ষাকৃত কম প্রায়োগিক দিক (applications) রয়েছে, (এটি সেসব ক্ষেত্রে ব্যবহৃত হয়) যেসব ক্ষেত্রে এটি অন্যান্য রাসায়নিক উপাদানের বিকল্প হতে পারে না। এটি পারমাণবিক চুল্লিতে এর উচ্চ তাপীয় নিউট্রন শোষণ ক্রস-সেকশনের জন্য কন্ট্রোল রড তৈরিতে, এর উচ্চ চৌম্বকীয় সংবেদনশীলতার জন্য (χv ≈ 5.44) ডেটা-স্টোরেজ অ্যাপ্লিকেশনগুলিতে এবং টেরফেনল-ডি [একটি চৌম্বকীয়(magnetostrictive) পদার্থ] এর একটি উপাদান হিসাবে ব্যবহৃত হয়। দ্রবণীয় ডিসপ্রোসিয়াম লবণ অল্প বিষাক্ত, অন্যদিকে অদ্রবণীয় লবণ অ-বিষাক্ত বলে মনে করা হয়।
ভৌত বৈশিষ্ট্যাবলী
বাম|থাম্ব| ডিসপ্রোসিয়াম নমুনা ডিসপ্রোসিয়াম একটি বিরল মৃত্তিকা মৌল এবং এর রয়েছে ধাতব, উজ্জ্বল রূপালী দীপ্তি। এটি বেশ নরম ও (এজন্য) অতিরিক্ত তাপ (overheating) এড়ানো হলে স্পার্কিং ছাড়াই এটিকে যন্ত্রপোযোগী (machined) করা যেতে পারে। ডিসপ্রোসিয়ামের ভৌত বৈশিষ্ট্যগুলি এতে সামান্য পরিমাণ অবিশুদ্ধতার (ভেজাল) উপস্থিতি দ্বারা ব্যাপকভাবে প্রভাবিত হতে পারে।
রাসায়নিক মৌলগুলোর মধ্যে ডিসপ্রোসিয়াম ও হোলমিয়াম এর সর্বোচ্চ চৌম্বকীয় শক্তি রয়েছে, বিশেষত নিম্ন তাপমাত্রায়। ডিসপ্রোসিয়ামের এর কম তাপমাত্রায় একটি সহজ ফেরোম্যাগনেটিক অর্ডার রয়েছে।  এর উপরে, এটি একটি হেলিকাল অ্যান্টিফেরোম্যাগনেটিক অবস্থা প্রাপ্ত হয় যখন একটি নির্দিষ্ট আনুভূমিক সমতল স্তরে অবস্থিত এটির সমস্ত পারমাণবিক ভ্রামকগুলো (atomic moments) সমান্তরাল হয় এবং এর সন্নিহিত স্তরগুলির ভ্রামকগুলোর সাথে একটি নির্দিষ্ট কোণ অভিমুখী হয়। এই অস্বাভাবিক অ্যান্টিফেরোম্যাগনেটিজম (unusual antiferromagnetism)  তাপমাত্রায় একটি বিশৃঙ্খল (প্যারাম্যাগনেটিক) অবস্থায় রূপান্তরিত হয়।
রাসায়নিক বৈশিষ্ট্যাবলী
ডিসপ্রোসিয়াম ধাতু শুষ্ক বাতাসে তার দীপ্তি (ধাতব আভা) বজায় রাখে, তবে আর্দ্র বাতাসে ধীরে ধীরে এটি তার দীপ্তি হারাতে থাকবে এবং ডিসপ্রোসিয়াম(III) অক্সাইড তৈরি করার মাধ্যমে সহজেই পুড়ে যাবে:
ডিসপ্রোসিয়াম বেশ তড়িৎ ধনাত্মক (electropositive) এবং ঠাণ্ডা পানির সাথে ধীরে (এবং গরম পানির সাথে বেশ দ্রুত) বিক্রিয়া করে ডিসপ্রোসিয়াম হাইড্রোক্সাইড তৈরি করে:
ডিসপ্রোসিয়াম হাইড্রোক্সাইড উচ্চ তাপমাত্রায় DyO(OH) গঠনের জন্য ভেঙ্গে যায়, যেটি আবার ভেঙ্গে ডিসপ্রোসিয়াম (III) অক্সাইডে পরিণত হয়।
ডিসপ্রোসিয়াম ধাতু ২০০°সে. তাপমাত্রার উপরে সমস্ত হ্যালোজেনের সাথে তীব্রভাবে বিক্রিয়া করে :
ডিসপ্রোসিয়াম লঘু সালফিউরিক অ্যাসিডে সহজেই দ্রবীভূত হয়ে হলুদ Dy(III) আয়ন সমন্বিত দ্রবণ তৈরি করে, যা একটি জটিল যৌগ, [Dy(OH2) 9]3+ হিসাবে বিরাজ করে:
যৌগসমূহ
বাম|থাম্ব| ডিসপ্রোসিয়াম সালফেট, Dy2(SO 4)3 ডিসপ্রোসিয়াম হ্যালাইডগুলোর, যেমন DyF3 ও DyBr3, হলুদ রঙ ধারণ করার প্রতি ঝোঁক আছে। ডিসপ্রোসিয়াম অক্সাইড ডিসপ্রোসিয়া নামেও পরিচিত, আর এটি একটি সাদা পাউডার যা আয়রন অক্সাইডের চেয়েও বেশি চৌম্বকীয় ।
ডিসপ্রোসিয়াম উচ্চ তাপমাত্রায় বিভিন্ন অ-ধাতুর সাথে বিক্রিয়ার মাধ্যমে বাইনারি যৌগ গঠন করে। আর, এসব (বাইনারি) যৌগের বিভিন্ন সংযুক্তি এবং জারণ অবস্থা যেমন, +৩ এবং কখনো কখনো +২ বিদ্যমান, উদাহরণস্বরুপ DyN, DyP, DyH2 ও DyH3 ; DyS, DyS2, Dy2S3 ও Dy5 S7; DyB2, DyB4, DyB6 ও DyB12, এছাড়াও আছে Dy3C ও Dy2C3।
ডিসপ্রোসিয়াম কার্বনেট, Dy2 (CO3)3 ও ডিসপ্রোসিয়াম সালফেট, Dy2 (SO4)3 অনুরূপ বিক্রিয়ার ফলে তৈরি হয়। বেশিরভাগ ডিসপ্রোসিয়াম যৌগগুলি পানিতে দ্রবণীয়, যদিও ডিসপ্রোসিয়াম কার্বনেট টেট্রাহাইড্রেট (Dy2(CO3)3·4H2O) ও ডিসপ্রোসিয়াম অক্সালেট ডেকাহাইড্রেট (Dy2(C2O4)3 ·10H2O) উভয়ই পানিতে অদ্রবণীয়। দুটি সর্বাধিক প্রাপ্ত ডিসপ্রোসিয়াম কার্বনেট, যথা Dy(CO3)3·2–3H2O (খনিজ টেনজেরাইট-(Y) এর অনুরূপ), এবং DyCO3 (OH) (খনিজ কোজোয়েট-(La) ও কোজোয়েট-(Nd) এর অনুরূপ), তদের পূর্ববর্তী (precursor) দুর্বলভাবে বিন্যস্ত (অনিয়তাকার) দশা যার সংকেত হচ্ছে Dy2(CO3)3·4H 2O এর মাধ্যমে গঠিত হয় বলে জানা যায়। এই অনিয়তাকার পূর্ববর্তী (দশা অবস্থার) যৌগটি (precursor) ১০-২০ ন্যানোমিটার (nm) ব্যাসের উচ্চ পানিযোজিত গোলাকার ন্যানো কণা নিয়ে গঠিত যা পারিপার্শ্বিক (ambient) ও উচ্চ তাপমাত্রায় শুষ্ক অবস্থার অধীনে ব্যতিক্রমভাবে স্থিতিশীল।
আইসোটোপসমূহ
২৯টি রেডিওআইসোটোপও সংশ্লেষিত হয়েছে যাদের পারমাণবিক ভর ১৩৮ থেকে ১৭৩ পর্যন্ত। এর মধ্যে সবচেয়ে স্থিতিশীল হল 154 Dy, যার অর্ধ-জীবন প্রায় ৩ বছর, তারপরে 159Dy যার অর্ধ-জীবন ১৪৪.৪ দিন। সর্বনিম্ন স্থিতিশীল হল 138 Dy, যার অর্ধ-জীবন ২০০ মিলি সেকেন্ড। সাধারণ নিয়ম মতে, স্থিতিশীল আইসোটোপের চেয়ে হালকা আইসোটোপগুলি প্রাথমিকভাবে β+ ক্ষয় (β+ decay) দ্বারা ক্ষয়প্রাপ্ত হয়, অন্যদিকে যেগুলি ভারী তারা β – ক্ষয় দ্বারা ক্ষয়প্রাপ্ত হয়। যাইহোক, 154Dy ক্ষয়প্রাপ্ত হয় প্রাথমিকভাবে আলফা ক্ষয় (alpha decay) দ্বারা, এবং 152Dy ও 159Dy ক্ষয়প্রাপ্ত হয় প্রাথমিকভাবে ইলেক্ট্রন ক্যাপচারের মাধ্যমে। ডিসপ্রোসিয়ামের অন্তত ১১টি মেটাস্টেবল আইসোমার রয়েছে, যাদের পারমাণবিক ভর ১৪০ থেকে ১৬৫ পর্যন্ত। এগুলোর মধ্যে সবচেয়ে স্থিতিশীল হল 165mDy, যার অর্ধ-জীবন ১.২৫৭ মিনিট। 149Dy-এর দুটি মেটাস্টেবল আইসোমার রয়েছে, যার মধ্যে দ্বিতীয়টির তথা 149m2Dy এর অর্ধ-জীবন ২৮ ন্যানোসেকেন্ড (28 ns)।
ইতিহাস
১৮৭৮ সালে, আরবিয়াম আকরিকগুলি হলমিয়াম ও থুলিয়ামের অক্সাইড ধারণ করে বলে জানা যায়। ফরাসি রসায়নবিদ পল এমিল লেকোক ডি বোইসবউড্রান হলমিয়াম অক্সাইডের উপর কাজ করার সময়, ১৮৮৬ সালে প্যারিসে এটি থেকে ডিসপ্রোসিয়াম অক্সাইড আলাদা করেন। ডিসপ্রোসিয়ামকে আলাদা করার জন্য তার অনুসৃত পদ্ধতিতে অ্যাসিডে ডিসপ্রোসিয়াম অক্সাইড দ্রবীভূত করা, তারপর অ্যামোনিয়া যোগ করার মাধ্যমে হাইড্রোক্সাইড অধঃক্ষিপ্ত করা জড়িত। তিনি তার পদ্ধতিতে ৩০ বারেরও বেশি প্রচেষ্টার পরেই কেবলমাত্র ডিসপ্রোসিয়ামকে এর অক্সাইড থেকে আলাদা করতে সক্ষম হন। সফল হওয়ার পর, তিনি গ্রীক শব্দ ডিসপ্রোসিটোস (δυσπρόσιτος) যার অর্থ "পাওয়া কঠিন" থেকে মৌলটির নামকরণ করেন ডিসপ্রোসিয়াম। ১৯৫০-এর দশকের গোড়ার দিকে আইওয়া স্টেট ইউনিভার্সিটিতে ফ্র্যাঙ্ক স্পেডিং কর্তৃক আয়ন বিনিময় কৌশলসমূহের (ion exchange techniques) বিকাশের আগে পর্যন্ত উপাদানটি তুলনামূলকভাবে বিশুদ্ধ আকারে নিষ্কাশন করা যায়নি।
বায়ু টারবাইনের জন্য ব্যবহৃত স্থায়ী চুম্বকে এটির ব্যবহারের ভূমিকার কারণে এমনটা যুক্তি দেখানো হয় যে, ডিসপ্রোসিয়াম নবায়নযোগ্য শক্তির উপর চলমান বিশ্বে ভূ-রাজনৈতিক প্রতিযোগিতার অন্যতম প্রধান বস্তু হয়ে উঠবে। কিন্তু এই দৃষ্টিকোণটির সমালোচনা করা হয়েছে দু'টি কারণে। প্রথমত বেশিরভাগ বায়ু টারবাইন স্থায়ী চুম্বক ব্যবহার করে না- (দৃষ্টিকোণটি) এটি চিহ্নিত করতে ব্যর্থ হয়েছে এবং দ্বিতীয়তঃ বর্ধিত উৎপাদনের জন্য অর্থনৈতিক প্রণোদনার শক্তিও (দৃষ্টিকোণটি) বুঝতে ব্যর্থ হয়েছে।
২০২১ সালে ডিসপ্রোসিয়ামকে (Dy) একটি 2-মাত্রিক সুপারসলিড কোয়ান্টাম গ্যাসে পরিণত করা হয়েছিল।
প্রাকৃতিকভাবে প্রাপ্তি
থাম্ব| জেনোটাইম যদিও ডিসপ্রোসিয়ামকে কখনই একটি মুক্ত উপাদান হিসাবে পাওয়া যায় না, এটি জেনোটাইম, ফার্গুসোনাইট , গ্যাডোলিনাইট , ইউক্সেনাইট , পলিক্রেস , ব্লমস্ট্র্যান্ডিন , মোনাজাইট ও বাস্টনাসাইট সহ অনেক খনিজ পদার্থে প্রায়শই এর্বিয়াম ও হলমিয়াম বা অন্যান্য বিরল-মৃত্তিকা-ধাতুসমূহের (rare earth elements) সাথে পাওয়া যায়। এখন পর্যন্ত একটিও ডিসপ্রোসিয়াম-প্রধান খনিজ (অর্থাৎ, আকরিকের সংমিশ্রণে অন্যান্য বিরল-মৃত্তিকা-ধাতুসমূহের চেয়ে ডিসপ্রোসিয়াম প্রধান যৌগ রুপে বিদ্যমান) পাওয়া যায়নি।
এগুলোর উচ্চ- ইট্রিয়াম অবস্থারুপে, ডিসপ্রোসিয়াম ভারী ল্যান্থানাইডের মধ্যে সবচেয়ে বেশি পরিমাণে থাকে, যার মধ্যে ৭-৮% পর্যন্ত ঘনীভূত থাকে (ইট্রিয়ামের তুলনায় প্রায় ৬৫%)। পৃথিবীর ভূত্বকে ডিসপ্রোসিয়ামের (Dy) ঘনত্ব প্রায় ৫.২ মিলিগ্রাম/কেজি ও সমুদ্রের পানিতে ০.৯ ন্যানোগ্রাম/লিটার (ng/L)।
উৎপাদন
ডিসপ্রোসিয়াম প্রাথমিকভাবে মোনাজাইট বালি থেকে পাওয়া যায়, যা বিভিন্ন ফসফেটের মিশ্রণ। ইট্রিয়ামের বাণিজ্যিক নিষ্কাশনে ধাতুটি উপজাত-পণ্য হিসাবে পাওয়া যায়। ডিসপ্রোসিয়ামের নিষ্কাশনের সময় বেশিরভাগ অবাঞ্ছিত ধাতু চুম্বকীয়ভাবে বা ভাসমান প্রক্রিয়ার মাধ্যমে অপসারণ করা যেতে পারে। এরপর ডিসপ্রোসিয়ামকে অন্যান্য বিরল-মৃত্তিকা-ধাতুসমূহ হতে আয়ন বিনিময়    অপসারণ প্রক্রিয়া দ্বারা পৃথক করা যেতে পারে। এরফলে প্রাপ্ত ডিসপ্রোসিয়াম আয়নগুলি ফ্লোরিন বা ক্লোরিনের সাথে বিক্রিয়া করে ডিসপ্রোসিয়াম ফ্লোরাইড, DyF3 বা ডিসপ্রোসিয়াম ক্লোরাইড, DyCl3 তৈরি করতে পারে। এই যৌগগুলিকে নিম্নলিখিত বিক্রিয়ার মাধ্যমে ক্যালসিয়াম বা লিথিয়াম ধাতু ব্যবহার করে বিজারিত করা যেতে পারে:
একটি ট্যানটালাম ক্রুসিবলে উপাদানগুলি রাখা হয় এবং হিলিয়াম বায়ুমণ্ডলে সেগুলোকে দহন করা হয়। বিক্রিয়ার অগ্রগতির সাথে সাথে ঘনত্বের পার্থক্যের কারণে উৎপন্ন হ্যালাইড যৌগগুলো এবং গলিত ডিসপ্রোসিয়াম আলাদা হয়ে যায়। যখন মিশ্রণটি ঠান্ডা হয়ে যায়, তখন অবিশুদ্ধ যৌগগুলো (impurities) হতে ডিসপ্রোসিয়ামকে আলাদাভাবে কেটে পৃথক করা যেতে পারে।
প্রতি বছর বিশ্বব্যাপী প্রায় ১০০ টন ডিসপ্রোসিয়াম উৎপাদিত হয়, যার মোট ৯৯% উৎপাদিত হয় চীনে। ডিসপ্রোসিয়ামের দাম প্রায় বিশ গুণ বেড়েছে - ২০০৩ সালে প্রতি পাউন্ড ৭ ডলার থেকে ২০১০ সালের শেষের দিকে প্রতি পাউন্ড ১৩০ ডলারে। ২০১১ সালে দাম বৃদ্ধি পেয়ে দাঁড়ায় $১,৪০০/কেজি, কিন্তু ২০১৫ সালে তা $২৪০-এ নেমে এসেছে যা মূলতঃ চীনে সরকারী বিধিনিষেধ লঙ্ঘনপূর্বক অবৈধ উৎপাদনের কারণে ঘটেছে।
বর্তমানে, বেশিরভাগ ডিসপ্রোসিয়াম দক্ষিণ চীনের আয়ন-শোষণকারী কাদামাটির আকরিক (ion-adsorption clay ores) থেকে পাওয়া যাচ্ছে। পশ্চিম অস্ট্রেলিয়ার হলস ক্রিক থেকে ১৬০ কি.মি. দক্ষিণ-পূর্বে অবস্থিত "ব্রাউনস রেঞ্জ প্রকল্প" পাইলট প্ল্যান্ট হতে বছরে (ডিসপ্রোসিয়াম) উৎপাদন করছে।
ইউনাইটেড স্টেটস ডিপার্টমেন্ট অফ এনার্জি অনুসারে, এর (ডিসপ্রোসিয়াম) বর্তমান এবং ভবিষ্যৎ ব্যবহারের অপার সম্ভাবনা এবং সহসাই এর উপযুক্ত বিকল্প (মৌলের) অভাবের কারণে, উদীয়মান "পরিচ্ছন্ন শক্তি প্রযুক্তির" (clean energy technologies) ক্ষেত্রে ডিসপ্রোসিয়ামকে একক সবচেয়ে গুরুত্বপূর্ণ উপাদান মনে করা হয়; এমনকি তাদের (ইউনাইটেড স্টেটস ডিপার্টমেন্ট অফ এনার্জি) সবচেয়ে রক্ষণশীল অনুমান এমনটা পূর্বাভাস দিয়েছে যে, ২০১৫ সালের আগেই ডিসপ্রোসিয়ামের ঘাটতি দেখা দিতে পারে। ২০১৫ সালের শেষের দিকে অস্ট্রেলিয়ায় একটি নতুন বিরল-মৃত্তিকা-ধাতু (ডিসপ্রোসিয়াম সহ) নিষ্কাশন শিল্প যাত্রা শুরু করেছে।
প্রায়োগিক ব্যবহারসমূহ
ভ্যানাডিয়াম ও অন্যান্য উপাদানের সাথে, লেজারের উপকরণ এবং বাণিজ্যিক আলো তৈরিতে ডিসপ্রোসিয়াম ব্যবহার করা হয়। ডিসপ্রোসিয়ামের উচ্চ তাপ-নিউট্রন শোষণ ক্রস-সেকশনের কারণে ডিসপ্রোসিয়াম-অক্সাইড-নিকেল সারমেটগুলি পারমাণবিক চুল্লিতে নিউট্রন-শোষণকারী নিয়ন্ত্রণ রডগুলিতে ব্যবহৃত হয়। ডিসপ্রোসিয়াম- ক্যাডমিয়াম চ্যালকোজেনাইডগুলি অবলোহিত বিকিরণ এর উৎস, যা কিনা রাসায়নিক বিক্রিয়ার (কৌশল) অধ্যয়নে দরকারী। যেহেতু ডিসপ্রোসিয়াম এবং এর যৌগগুলি চুম্বককরণের (magnetization) ক্ষেত্রে অত্যন্ত সংবেদনশীল, তাই তাদেরকে বিভিন্ন ডেটা-স্টোরেজ অ্যাপ্লিকেশনে যেমন হার্ড ডিস্কে ব্যবহার করা হয়। বৈদ্যুতিক-কার মোটর ও বায়ু-টারবাইন জেনারেটরে ব্যবহৃত স্থায়ী চুম্বকের জন্য ডিসপ্রোসিয়ামের চাহিদা বাড়ছে।
নিওডিয়ামিয়াম-আয়রন-বোরন চুম্বকগুলি তে 6% পর্যন্ত নিওডিমিয়াম (neodymium) থাকতে পারে যা ডিসপ্রোসিয়াম দ্বারা প্রতিস্থাপিত। আর এমনটা (প্রতিস্থাপন) করা হয় এর (ডিসপ্রোসিয়াম) প্রায়োগিক চাহিদার জোরপূর্বক বৃদ্ধির নিমিত্তে যেমন, বৈদ্যুতিক যানবাহনের জন্য ড্রাইভ মোটর এবং বায়ু টারবাইনের জেনারেটরে এর প্রায়োগিক ব্যবহার। এরুপ প্রতিস্থাপনের জন্য প্রতি বৈদ্যুতিক গাড়িতে ১০০ গ্রাম পর্যন্ত ডিসপ্রোসিয়াম প্রয়োজন হবে। টয়োটা এর দেখানো বাৎসরিক ২ মিলিয়ন ইউনিট (উৎপাদন) এর উপর ভিত্তি করে বলা যায় যে, এই ধরনের অ্যাপ্লিকেশনে ডিসপ্রোসিয়ামের ব্যবহার দ্রুত এর সরবরাহকে নিঃশেষ করে দেবে। ডিসপ্রোসিয়াম প্রতিস্থাপন অন্যান্য প্রায়োগিক ক্ষেত্রেও কার্যকর হতে পারে, কারণ এটি চুম্বকের ক্ষয় প্রতিরোধ সক্ষমতাকে বৃদ্ধি করে।
আয়রন ও টের্বিয়াম সহ টেরফেনল-ডি এর অন্যতম উপাদান হচ্ছে ডিসপ্রোসিয়াম। জানা পদার্থগুলোর মধ্যে কক্ষ-তাপমাত্রায় টেরফেনল-ডি এর সর্বোচ্চ ম্যাগনেটোস্ট্রিকশন রয়েছে, যা পরিবর্তক, ওয়াইড-ব্যান্ড মেকানিকাল রেজোনেটর, এবং উচ্চ-নির্ভুল তরল-জ্বালানি ইনজেক্টরগুলিতে (high-precision liquid-fuel injectors) ব্যবহৃত হয়।
ডিসপ্রোসিয়াম যৌগগুলি হতে তৈরি ন্যানোফাইবারগুলির উচ্চ শক্তি ও বৃহৎ পৃষ্ঠতল রয়েছে। তাই, এগুলিকে অন্যান্য পদার্থকে শক্তিশালী করতে এবং অনুঘটক (Catalyst) হিসাবে ব্যবহার করা যেতে পারে। DyBr3 এবং NaF-এর জলীয় দ্রবণকে ৪৫০ °সে. তাপমাত্রায় ও ৪৫০ বার চাপে ১৭ ঘন্টা যাবৎ উত্তপ্ত করে ডিসপ্রোসিয়াম অক্সাইড ফ্লোরাইডের তন্তুগুলিকে (Fibers) উৎপন্ন করা যেতে পারে। এই উপাদানটি উল্লেখযোগ্যভাবে শক্তিশালী, (কারণ) এটি ৪০০ °সে. এরও বেশি তাপমাত্রায় বিভিন্ন জলীয় দ্রবণে পুনঃদ্রবীভূত (redissolving) বা জমাটবদ্ধ (aggregating) হওয়া ছাড়াই ১০০ ঘন্টারও বেশি সময় ধরে (অপরিবর্তনীয়ভাবে) টিকে থাকে।  উপরন্তু, পরীক্ষাগার পরিবেশে (laboratory environment) একটি দ্বিমাত্রিক সুপারসলিড তৈরি করতে ডিসপ্রোসিয়াম ব্যবহৃত হয়েছে। সুপারসলিডগুলি অতি-তরলতা (superfluidity) সহ (অন্যান্য) ব্যতিক্রমধর্মী বৈশিষ্ট্যগুলি প্রদর্শন করবে বলে আশা করা হচ্ছে।
ডিসপ্রোসিয়াম আয়োডাইড ও ডিসপ্রোসিয়াম ব্রোমাইড উচ্চ-তীব্রতার ধাতব-হ্যালাইড ল্যাম্পগুলিতে ব্যবহৃত হয়। এই যৌগগুলি প্রদীপের (ধাতব-হ্যালাইড ল্যাম্প) উত্তপ্ত কেন্দ্রের কাছে ভেঙ্গে গিয়ে বিচ্ছিন্ন ডিসপ্রোসিয়াম পরমাণুগুলিকে নির্গত করে। এই বিচ্ছিন্ন ডিসপ্রোসিয়াম পরমাণুগুলো বর্ণালীর (spectrum) সবুজ ও লাল অংশে পুনরায় আলো নির্গত করে, যার ফলে ফলপ্রদভাবে উজ্জ্বল আলো তৈরি হয়।
ডিসপ্রোসিয়ামের বেশ কিছু প্যারাম্যাগনেটিক স্ফটিক লবণ ডিসপ্রোসিয়াম গ্যালিয়াম গারনেট- dysprosium gallium garnet, ডিজিজি- DGG; ডিসপ্রোসিয়াম অ্যালুমিনিয়াম গারনেট- dysprosium aluminum garnet, ডিএজি- DAG; ডিসপ্রোসিয়াম আয়রন গারনেট- dysprosium iron garnet, ডিওয়াইআইজি- DyIG) অ্যাডিয়াব্যাটিক ডিম্যাগনেটাইজেশন রেফ্রিজারেটরে ব্যবহৃত হয়।
ত্রিযোজী ডিসপ্রোসিয়াম আয়নটিকে (Dy3+) এর নিম্নমুখী লুমিনেসেন্স (downshifting luminescence) বৈশিষ্ট্যের কারণে পরীক্ষা-নিরীক্ষা করা (studied) হয়েছে। Dy-ডোপায়িত ইট্রিয়াম অ্যালুমিনিয়াম গারনেট-কে (Dy:YAG) [ yttrium aluminium garnet] ইলেক্ট্রোম্যাগনেটিক বর্ণালীর অতিবেগুনী অঞ্চলে উত্তেজিত করার ফলে এটি হতে বর্ণালীর দৃশ্যমান অঞ্চলে দীর্ঘতর তরঙ্গদৈর্ঘ্যের ফোটন নির্গত হয়। এই ধারণাটিই হলো একটি নতুন প্রজন্মের UV-পাম্পযুক্ত সাদা আলো-নির্গতকারী ডায়োডের (a new generation of UV-pumped white light-emitting diodes) ভিত্তি।
সতর্কতা
দ্রবণীয় ডিসপ্রোসিয়াম লবণ, যেমন ডিসপ্রোসিয়াম ক্লোরাইড এবং ডিসপ্রোসিয়াম নাইট্রেট গিলে ফেলা হলে তা হালকা বিষাক্ত। ইঁদুরের ক্ষেত্রে ডিসপ্রোসিয়াম ক্লোরাইডের বিষাক্ততার উপর ভিত্তি করে এটি (ইঁদুরের উপর পরীক্ষাভিত্তিক) অনুমান করা হয় যে, ৫০০ গ্রাম বা তার বেশি পরিমাণ (ডিসপ্রোসিয়াম ক্লোরাইড বা নাইট্রেট বা অনুরুপ ডিসপ্রোসিয়াম যৌগ) গ্রহন করা হলে তা একজন মানুষের জন্য মৃত্যুর কারণ (fatal) হতে পারে ((c.f. ১০০ কিলোগ্রাম মানুষের জন্য 300 গ্রাম সাধারণ টেবিল লবণের প্রাণঘাতী ডোজ -lethal dose of 300 grams of common table salt for a 100 kilogram human)। ডিসপ্রোসিয়ামের অদ্রবণীয় লবণ অ-বিষাক্ত।
পারভিনা অহঙ্গার
পারভিনা অহঙ্গার (জন্ম: শ্রীনগর, জম্মু ও কাশ্মির) হলেন একজন ভারতীয় সক্রিয়কর্মী যিনি জম্মু ও কাশ্মীরের নিখোঁজ হওয়া ব্যক্তিদের অভিভাবক সমিতির প্রতিষ্ঠাতা ও সভাপতি।
তিনি “বলপূর্বক গুমের বিরুদ্ধে প্রতিবাদ” এবং জম্মু ও কাশ্মীরে সহিংসতার শিকারদের বিচারের দাবিতে ২০১৩ সালে মানবাধিকারের জন্য র‍্যাফ্টো পুরস্কার পেয়েছিলেন। ২০০৫ সালে তিনি নোবেল শান্তি পুরস্কারের জন্যেও মনোনীত হয়েছিলেন।  ২০১২ সালের জন্য বিশ্বজুড়ে ১০০ জন অনুপ্রেরণামূলক এবং প্রভাবশালী নারীদের তালিকায় বিবিসি ১০০ নারীর একজন হিসাবে তাঁর নাম লেখা হয়েছিল।
পারভিনাকে 'কাশ্মীরের আয়রন লেডি' বা লৌহমানবী হিসাবে অভিহিত করা হয়। তাঁকে ভারতীয় গণমাধ্যম চ্যানেল সিএনএন আইবিএন দ্বারা একটি পুরস্কারের জন্য মনোনীত করা হয়েছিল। তবে কাশ্মীরিদের বেদনা ও দুর্দশার জন্য ভারতীয় গণমাধ্যমের প্রতারণামূলক পদ্ধতিকে দায়ী করে তিনি তা প্রত্যাখ্যান করেছিলেন।
দ্বিতীয় আবদুল্লাহ, জর্ডানের রাজা
দ্বিতীয় আবদুল্লাহ বিন আল-হুসাইন (عبد الله الثاني بن الحسين, ʿআবদুল্লাহ আল-সানি বিন আল-হুসাইন; জন্ম ৩০ জানুয়ারি ১৯৬২) জর্ডানের বর্তমান বাদশাহ। পিতা হুসাইন বিন তালাল মারা যাওয়ার পর ১৯৯৯ সালের ৭ ফেব্রুয়ারি তিনি ক্ষমতা লাভ করেন। তিনি হাশিমি রাজপরিবারের সদস্য। এই পরিবার ১৯২১ সাল থেকে জর্ডান শাসন করে আসছে। তাদের মুহাম্মদ (সাঃ) এর বংশধর বলা হয়।
আবদুল্লাহ ছিলেন বাদশাহ হুসাইন ও তার দ্বিতীয় স্ত্রী মুনা আল-হুসাইনের সন্তান। জন্মের অল্পকাল পরে তাকে যুবরাজ ঘোষণা করা হয়। বাদশাহ হুসাইন ১৯৬৫ সালে এই উপাধি তার ভাই হাসানকে সমর্পণ করেছিলেন। তবে ১৯৯৯ সালে তা আবদুল্লাহকে অর্পণ করা হয়। আবদুল্লাহ ফিলিস্তিনি বংশোদ্ভূত রানিয়া আল-আবদুল্লাহকে বিয়ে করেছেন। ১৯৯৩ সালে তিনি জর্ডানের স্পেশাল ফোর্সের কমান্ড গ্রহণ করেন এবং ১৯৯৮ সালের মে মাসে মেজর জেনারেল হন। দুবাইয়ের আমির মুহাম্মদ বিন রশিদ আল-মাখতুমের স্ত্রী হায়া বিনতে হুসাইন আবদুল্লাহর বোন।
প্রারম্ভিক জীবন
আবদুল্লাহ আম্মানে জন্মগ্রহণ করেছেন। তিনি ছিলেন হুসাইনের জ্যেষ্ঠ পুত্র। তাই ১৯৫২ সালের সংবিধান অনুযায়ী তিনি সিংহাসনের উত্তরাধিকারী হন। তবে ১৯৬০ এর দশকের অস্থিতিশীল অবস্থার সময় হুসাইন তার ভাই হাসান বিন তালালকে যুবরাজ নিযুক্ত করার সিদ্ধান্ত নেন।
১৯৮৭ সালে তিনি যুক্তরাষ্ট্রের জর্জটাউন বিশ্ববিদ্যালয়ে এডমন্ড এ. ওয়ালশ স্কুল অফ ফরেন সার্ভিসে অধ্যয়ন করেন।
১৯৯৩ সালে তিনি জর্ডানের স্পেশাল ফোর্সেসের কমান্ড লাভ করেন এবং ১৯৯৮ সালের মে মাসে মেজর জেনারেল হন।
১৯৬০ এর দশকে তৎকালীন বাদশাহ হুসাইন বিন তালাল প্রথমে তার ভাই ও পরে তার পুত্র আলি হিন হুসাইনকে উত্তরসুরি হিসেবে নিয়োগের চিন্তা করেন। পরবর্তীতে তিনি সিদ্ধান্ত বদলান। নিজের ভ্রাতুষ্পুত্রদের একজনকে উত্তরসুরি নিয়োগের কথা ভেবেছিলেন। কিন্তু মৃত্যুর পূর্বে ১৯৯৯ সালের ২৫ জানুয়ারি তিনি তার পুত্র আবদুল্লাহকে উত্তরসুরি মনোনীত করে যান।
জর্ডানের বাদশাহ
পিতা হুসাইন বিন তালালের মৃত্যুর পর ১৯৯৯ সালের ৭ ফেব্রুয়ারি আবদুল্লাহ বাদশাহ হন। ইতঃপূর্বে তাকে যুবরাজ মনোনীত করেছিলেন। এর আগে হুসাইনের ভাই হাসান বিন তালাল প্রায় ৩৪ বছর যুবরাজ পদে ছিলেন।
হুসাইনের মৃত্যুর সংবাদ প্রচারিত হওয়ার কয়েক ঘণ্টা পর আবদুল্লাহ জর্ডানের সংসদের জরুরি অধিবেশনে উপস্থিত হন। এসময় তার পরনে ছিল লাল ও সাদা কেফিয়াহ। হুসাইনের দুই ভাই হাসান বিন তালাল ও মুহাম্মদ বিন তালালও এসময় তার সাথে ছিলেন। এখানে তিনি আরবিতে শপথ গ্রহণ করেন; "আমি সর্বশক্তিমান আল্লাহর নামে শপথ করছি যে আমি সংবিধান সমুন্নত রাখব এবং জাতির প্রতি বিশ্বস্ত থাকব"। স্পিকার জাইদ আল-রিফাই সূরা ফাতিহা পাঠের মধ্য দিয়ে অধিবেশন শুরু করেন।
রাজনীতি
আবদুল্লাহ দেশের সাংবিধানিক রাজতন্ত্রের প্রধান। বাদশাহর হাতে উল্লেখযোগ্য ক্ষমতা রয়েছে। ২০১০ সালে তিনি বিশ্বের চতুর্থ প্রভাবশালী মুসলিম হিসেবে মনোনীত হয়েছিলেন।
আবদুল্লাহর ক্ষমতাগ্রহণের পর জর্ডানের অর্থনীতির উন্নয়ন হয়েছে। এসময় বিদেশি বিনিয়োগ, সরকারি-বেসরকারি অংশীদারত্ব বৃদ্ধি, আকাবায় মুক্ত বাণিজ্য অঞ্চল প্রতিষ্ঠার জন্য তাকে কৃতিত্ব দেয়া হয়। তিনি কয়েকটি অর্থনৈতিক অঞ্চল প্রতিষ্ঠা করেছেন। পাশ্চাত্য ও উপসাগরীয় দেশসমূহ থেকে বৈদেশিক বিনিয়োগ বৃদ্ধি পায়। তিনি যুক্তরাষ্ট্রের সাথে মুক্ত বাণিজ্য চুক্তির ব্যাপারে আলোচনা করেছেন। এটি যুক্তরাষ্ট্রের জন্য তৃতীয় এবং আরব দেশসমূহের জন্য প্রথম মুক্তবাণিজ্য চুক্তি।
২০০৭ সালের ২ মার্চ তিনি জর্ডানের পৌর নির্বাচনের ঘোষণা দেন। এর পূর্বে ২০০৬ সালের ২৫ নভেম্বর সংসদে দেয়া বক্তৃতায় তিনি সংসদের প্রতি সংবাদমাধ্যম ও প্রকাশনা আইনের উপর কাজ করতে বলেন।
আবদুল্লাহ ইসরায়েল-ফিলিস্তিন শান্তি প্রক্রিয়ায় কাজ করেছেন। ইসরায়েল-ফিলিস্তিন সংঘাত নিরসনের আলোচনায় যুক্তরাষ্ট্র, ইসরায়েলি ও ফিলিস্তিনি প্রতিনিধিদের সাথে তিনি কয়েকবার বৈঠক করেছেন। ২০১২ সালের ৬ ডিসেম্বর তিনি পশ্চিম তীর সফর করেছেন।
ইসরায়েলি প্রতিরক্ষা বাহিনীর হোমফ্রন্ট কমান্ডের জিওসি মেজর জেনারেল ইয়াইর নাভেহ সাংবাদিকদের বলেছেন যে আবদুল্লাহর পতন হতে পারে এবং তিনি জর্ডানের শেষ বাদশাহ এমন হতে পারে। এই বক্তব্যের ফলে দুই দেশের মধ্যে উত্তেজনা তৈরী হয়। পরে নাভেহ তার বক্তব্য ফিরিয়ে নেন এবং দুঃখ প্রকাশ করেন। পরে প্রধানমন্ত্রী ওলমার্ট‌ এ ব্যাপারে ভিন্ন মত প্রকাশ করেন এবং বলেন যে এটি নাভেহর ব্যক্তিমত মত।
উত্তরাধিকার
১৯৯৯ সালের ৭ জানুয়ারি আবদুল্লাহর সৎভাই হামজা বিন হুসাইন যুবরাজ নিযুক্ত হয়েছিলেন। ২০০৪ সালের ২৮ নভেম্বর হামজাকে যুবরাজ পদ থেকে অপসারণ করা হয় এসময় কোনো নতুন যুবরাজের নাম ঘোষণা করা হয়নি। ২০০৯ সালের ২ জুলাই আবদুল্লাহর পুত্র হুসাইন বিন আবদুল্লাহ যুবরাজ নিযুক্ত হন।
জর্ডানে গণতন্ত্র
২০০৫ সালে বিবিসি ইন্টারন্যাশনাল "Jordan edging towards democracy" শিরোনামে একটি নিবন্ধ প্রকাশ করে। এতে আবদুল্লাহ জর্ডানকে একটি গণতান্ত্রিক রাষ্ট্র হিসেবে গড়ে তোলার প্রত্যাশা ব্যক্ত করেন। এই নিবন্ধ অনুযায়ী যুক্তরাষ্ট্রের রাষ্ট্রপতি জর্জ ডব্লিউ. বুশ আবদুল্লাহকে গণতন্ত্রের দিকে অগ্রসর হওয়ার জন্য আহ্বান জানান। তবে গণতান্ত্রিক অগ্রগতি সীমিত হয়ে পড়ে এবং রাজতন্ত্র অধিকাংশ ক্ষমতা ধারণ করে রয়েছে।
২০১০ সালের নভেম্বরে জর্ডানে নির্বাচন অনুষ্ঠিত হয়। ২০১১ সালের আরব বসন্তের পর নতুন প্রধানমন্ত্রী নিয়োগ দেয়া হয়। ২০১১ সালের জুন মাসে আবদুল্লাহ ব্রিটিশ ধাচের ওয়েস্টমিনিস্টার পদ্ধতি প্রবর্তনের ঘোষণা করলেও তা বিতর্কিত বিষয় হিসেবে রয়েছে। ২০১৫ সালে এক ভোট নীতি প্রবর্তিত হয়। জর্ডান সরকারের মতে জর্ডানে রাজনৈতিক, গণতান্ত্রিক ও সংসদীয় জীবন ফিরিয়ে আনার জন্য এই পদ্ধতি প্রবর্তিত হয়।
পরমাণু পরিকল্পনা
২০০৭ সালের ২০ জানুয়ারি বাদশাহ আবদুল্লাহ হারেতজ পত্রিকাকে জানান যে জর্ডান বিদ্যুতের জন্য পরমাণু বিদ্যুতকেন্দ্র নির্মাণের পরিকল্পনা করছে। এর কারণ এই অঞ্চলের অন্যান্য দেশের মত জর্ডানের প্রায় কোনো তেলসম্পদ নেই। এই অঞ্চলে জর্ডান অন্যতম তেল উতপাদনহীন দেশ। তেলের জন্য জর্ডান প্রতিবেশী ইরাকের উপর নির্ভরশীল। তবে ইরাকের অস্থিতিশীল অবস্থার জন্য জর্ডানের এই তেল সরবরাহ এবং নিরাপত্তা সমস্যাগ্রস্ত হয়। জর্ডানের প্রথম পরমাণু বিদ্যুতকেন্দ্র ২০১৬ সালে নির্মি‌তব্য বলা হয়েছে। এছাড়াও ২০২২ সাল নাগাদ আরো দুইটি পরমাণু রিয়েক্টর নির্মাণের কথা রয়েছে। অন্যদিকে পরমাণু বিদ্যুতকেন্দ্র পানিকে লবণমুক্ত করে তা দেশের উত্তরাঞ্চলে সরবরাহ করবে (জাতিসংঘের অফিস ফর দ্য কোঅর্ডি‌নেশন অফ হিউম্যানেটেরিয়ান এফেয়ার্স‌ের মতে পানিসম্পদের দিক থেকে জর্ডানের অন্যতম দরিদ্র দেশ )
আন্তবিশ্বাস কার্যক্রম
২০১০ সালে আবদুল্লাহ শান্তির সংস্কৃতিকে তুলে ধরা, ধর্মীয় ও বিশ্বাসগত কারণে সকল ধরনের অসহিষ্ণুতা ও বৈষম্য দূর করা, আন্তধর্ম‌ সংলাপের জন্য জাতিসংঘে বিশ্ব আন্তবিশ্বাস সম্প্রীতি সপ্তাহের প্রস্তাব করেন।
আঞ্চলিক অস্থিতিশীলতা
২০১৪ সালের ২৯ জুন যুক্তরাষ্ট্রের কংগ্রেসম্যানদের একটি প্রতিনিধিদলের সাথে সাক্ষাতের সময় সিরিয়া ও ইরাকের অস্থিতিশীলতা নিয়ে মন্তব্য করার সময় আবদুল্লাহ বলেন যে তার আশঙ্কা ইরাকের অস্থিতিশীলতা পুরো অঞ্চলে ছড়িয়ে পড়তে পারে। তিনি মত প্রকাশ করেন যে যুদ্ধবিধ্বস্ত ইরাকের যেকোনো সমস্যার সমাধানের ক্ষেত্রে ইরাকের সকল স্তরের জনগণকে অন্তর্ভুক্ত করতে হবে। আবদুল্লাহর এই মন্তব্য ইসরায়েলের মতের বিপরীত ছিল। ইসরায়েলের প্রধানমন্ত্রী বেঞ্জামিন নেতানিয়াহু ইরাকের উত্তরাঞ্চলের কুর্দি অঞ্চলের জন্য পূর্ণ স্বাধীনতার আহ্বান করেছিলেন।
সেই মাসে জর্ডানে আইসিসের কার্যক্রম দেখা যায়। মাআন শহরে আইসিসের প্রতীক সংবলিত পতাকা হাতে কিছু প্রতিবাদকারী দুইটি মিছিল করে এবং আবদুল্লাহর পতন কামনা করে স্লোগান দেয়। তবে জর্ডানে আইসিস সমর্থক খুবই কম। ২০১৫ সালের ফেব্রুয়ারিতে আইসিসের হাতে জর্ডানের পাইলট মুয়াস আল-কাসাসবিহ নিহত হওয়ার পর সমর্থকদের সংখ্যা শূন্যের কোঠায় পৌছেছে হতে পারে।
বর্ধিত ক্ষমতা
২০১৪ সালের আগস্টে জর্ডান সরকার ঘোষণা করে যে সরকারের তরফ থেকে সংসদকে দুইটি সাংবিধানিক সংস্কারের জন্য আবেদন করা হবে যাতে সশস্ত্র বাহিনীর প্রধান এবং গোয়েন্দা বিভাগের প্রধান নিয়োগের পূর্ণ ক্ষমতা বাদশাহর হাতে অর্পিত হয়। প্রায় তিন বছর পূর্বে ২০১১ সালের অক্টোবরে রাজনৈতিক সংস্কারের প্রতিবাদের কারণে আবদুল্লাহ কিছু সাংবিধানিক সংস্কার করেছিলেন। এর মাধ্যমে তার কিছু ক্ষমতা হ্রাস পায় এবং সাংবিধানিক আদালত ও স্বাধীন নির্বাচন কমিশন গঠিত হয়।
পারিবারিক ও ব্যক্তিজীবন
আবদুল্লাহর স্ত্রী রানিয়া আল-আবদুল্লাহ ফিলিস্তিনি বংশোদ্ভূত তাদের চার সন্তান রয়েছে:
স্কাই ডাইভিং, রেলি রেসিং, স্কুবা ডাইভিং, ফুটবল ও বৈজ্ঞানিক কল্পকাহিনী আবদুল্লাহর পছন্দ ও শখের বিষয়। তিনি জর্ডানে পর্যটনের পৃষ্ঠপোষকতা করেন। "জর্ডান: দ্য রয়েল টুর" নামক অনুষ্ঠানে আবদুল্লাহ ডিসকভারি চ্যানেলের পিটার গ্রিনবার্গ‌ের ভ্রমণ গাইড হয়েছিলেন। এতে তিনি বলেছেন যে ক্ষমতা লাভের পর থেকে তিনি স্কাই ডাইভের অনুমতি পাননি। তিনি এছাড়াও মোটরসাইকেল পছন্দ করেন। ২০১০ সালের জুলাই মাসে তিনি হার্লে‌-ডেভিডসনে চড়ে তিনি উত্তর ক্যালিফোর্নিয়া ভ্রমণ করেছেন।
তরুণ বয়সে আবদুল্লাহ ডিয়ারফিল্ড একাডেমিতে অধ্যয়ন করেছেন। পরে তিনি জর্ডানে অনুরূপ প্রতিষ্ঠান (কিংস একাডেমি) প্রতিষ্ঠা করেছেন। তিনি ডিয়ারফিল্ডের প্রধানশিক্ষক এরিক উইডমারকে নিয়োগ দিয়েছিলেন। এছাড়াও ডিয়ারফিল্ডের আরো অনেকে এতে যোগ দেন। ডিয়ারফিল্ডের পূর্বে আবদুল্লাহ ঈগলব্রুক স্কুলে পড়ালেখা করেছেন। তিনি যুক্তরাজ্যের লাইট ড্রাগন্স রেজিমেন্টের কর্নেল-ইন-চীফ ছিলেন। ১৩ম/১৮ম রয়েল হুসার্স‌ে তিনি ট্রুপ লিডার হিসেবে দায়িত্বপালন করেছেন।
আবদুল্লাহ সায়েন্স ফিকশন সিরিজ স্টার ট্র্যাকের ভক্ত। ১৯৯৬ সালে তাকে স্ট্রার ট্র্যাক: ভয়েজারে একটি সংক্ষিপ্ত ভূমিকায় দেখা গেছে। ২০২০ সালে দ্য রেড সি এস্ট্রারিয়াম প্রকল্পের আওতায় একটি স্টার ট্র্যাক থিম পার্ক নির্মাণের পরিকল্পনা রয়েছে।
মোহাম্মদ আনোয়ার জঙ্গ তালুকদার
প্রাথমিক জীবন
আনোয়ার জং তালুকদার ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতা ইব্রাহীম তালুকদার, যিনি যিনি আশুলিয়া ইউনিয়নের প্রেসিডেন্ট ছিলেন। তার স্ত্রী সৈয়দা লুৎফুন নাহার। তার ছেলে তালুকদার মোহাম্মদ তৌহিদ জং মুরাদ বাংলাদেশ আওয়ামী লীগের ঢাকা-১৯ আসনের সাবেক সংসদ সদস্য।
রাজনৈতিক জীবন
আনোয়ার জঙ্গ তালুকদার তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তান জাতীয় পরিষদ নির্বাচনে বাংলাদেশ আওয়ামী লীগের প্রার্থী হিসেবে সাভার ও আশুলিয়া হতে জাতীয় পরিষদ সদস্য নির্বাচিত হয়েছিলেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১৮ আসন থেকে সংসদ সদস্য নির্বাচিত হন।
১৯৮৬ সালে তিনি মৃত্যুবরণ করেন।
কালীচরণ বন্দ্যোপাধ্যায়
কালীচরণ বন্দ্যোপাধ্যায় (৯ ফেব্রুয়ারি ১৮৪৭ - ৬ ফেব্রুয়ারি ১৯০৭) বাঙালি রাজনীতিবিদ, ইন্ডিয়ান লিগের প্রতিষ্ঠাতা ও ভারতীয় জাতীয় কংগ্রেসের প্রতিষ্ঠাতা সদস্য।
জন্ম ও প্রারম্ভিক জীবন
কালীচরণ বন্দ্যোপাধ্যায়ের জন্ম ১৮৪৭ খ্রিস্টাব্দের ৯ ফেব্রুয়ারি জব্বলপুরে। পিতা ছিলেন হরচন্দ্র বন্দ্যোপাধ্যায়।
প্রথম শ্রেণীতে এম.এ করে পরে বি.এল পাশ করেন। ১৮৬৩ খ্রিস্টাব্দে ষোল বৎসর বয়সে খ্রিষ্টধর্ম গ্রহণ করেন এবং পরবর্তীকালে রেভারেন্ড কালীচরণ নামে পরিচিত হন।
কর্মজীবন ও রাজনৈতিক ক্রিয়াকলাপ
প্রথমে আইনজীবী ও পরে জেনারেল এসেমব্লিজ ইনস্টিটিউশনের অধ্যাপক ও শেষে কলকাতা বিশ্ববিদ্যালয়ের প্রথম বাঙালি রেজিস্ট্রার নিযুক্ত হন। পণ্ডিত ও সুবক্তা হিসাবে খ্যাতি ছিল তার। রাজনৈতিক আন্দোলনের সক্রিয় অংশগ্রহণ করেন ও ১৮৭৫ খ্রিস্টাব্দে অন্যান্যদের সঙ্গে ইণ্ডিয়ান লিগ স্থাপন করেন। ইণ্ডিয়ান অ্যাসোসিয়েশনের সভাপতি ছিলেন। ১৮৮৫ খ্রিস্টাব্দে ভারতের জাতীয় কংগ্রেস স্থাপনের সূচনা থেকেই সক্রিয় ভূমিকা গ্রহণ করেন। ১৮৯৫ খ্রিস্টাব্দে টুনা কংগ্রেসের প্রস্তাবক, ১৮৯৬ খ্রিস্টাব্দে কলকাতা কংগ্রেসে বিশ্ববিদ্যালয় বিষয়ক প্রস্তাবক ছিলেন তিনি। ১৮৯৮ খ্রিস্টাব্দে ঢাকায় অনুষ্ঠিত বঙ্গীয় প্রাদেশিক সম্মেলনের সভাপতি ছিলেন কালীচরণ বন্দ্যোপাধ্যায়।
মৃত্যু
১৯০৭ খ্রিস্টাব্দের ৬ ফেব্রুয়ারি কালীচরণ বন্দ্যোপাধ্যায় প্রয়াত হন।
তথ্যসূত্র
সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাঙালি চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ১২৮-১২৯ দ্রষ্টব্য। আইএসবিএন ৯৭৮-৮১-৭৯৫৫-১৩৫-৬
আঙ্কারা প্রদেশ
থাম্ব|241x241পিক্সেল|প্রদেশটির রাজধানী [[আঙ্কারা।]] আঙ্কারা প্রদেশ হলো রাজধানী শহর আঙ্কারা সহ তুরস্কের একটি প্রদেশ।
ইতিহাস
আধুনিক শহরের স্থানটি প্রাচীনকাল ও ধ্রুপদী সময়ে অনেক ঐতিহাসিক আনাতোলীয় সভ্যতার বসতি স্থাপন করেছে, এর মধ্যে রয়েছে ফ্রিজীয়, লিডীয়, পারসিক এবং মহান আলেকজান্ডার, রোমান ও গালাতীয়। আঙ্কারা শহরটি বাইজেন্টাইনদের একটি সুরক্ষিত দুর্গে পরিণত হয়; এটি সেলজুক তুর্কি ও পরে উসমানীয় সাম্রাজ্যের হাতে পড়ে। এটি অবশেষে মোস্তফা কামাল আতাতুর্ক ও তুর্কি জাতীয় আন্দোলন দ্বারা ১৯২০ সালে অস্থায়ী সরকার ও তুর্কি সংসদের স্থান হিসেবে এবং ১৯২৩ সালে সদ্য প্রতিষ্ঠিত তুরস্ক প্রজাতন্ত্রের রাজধানী শহর হিসেবে নির্বাচিত হয়।
জেলা
আঙ্কারায় ২৫টি জেলা রয়েছে। থাম্ব|450x450পিক্সেল|আঙ্কারা প্রদেশ থাম্ব|450x450পিক্সেল|আঙ্কারা শহর
ভূগোল
আঙ্কারার ভূমির বেশিরভাগই মধ্য আনাতোলিয়া ও আংশিকভাবে কৃষ্ণ সাগর অঞ্চলে অবস্থিত। আঙ্কারার উত্তরে পাহাড়ী বন ও দক্ষিণে কোনিয়ার শুষ্ক সমভূমি রয়েছে। প্রদেশটি কিজিলির্মাক ও সাকারিয়া নদী ব্যবস্থা, সরিয়ার জলাধার এবং অনেক প্রাকৃতিক হ্রদ ও পুল দ্বারা সেচ করা হয়। ৫০% জমি কৃষিকাজে, ২৮% বনভূমি এবং অন্য ১০% তৃণভূমি ও চারণভূমি ব্যবহার করা হয়। তুরস্কের দ্বিতীয় বৃহত্তম হ্রদ তুজ হৃদ আংশিকভাবে প্রদেশের শেরেফলিকোচিসার জেলায় অবস্থিত। প্রদেশটির সর্বোচ্চ বিন্দু হলো কুচুলজাহামাম জেলার ২,০১৫ মিটার উঁচু ইশিক পর্বত।
জলবায়ু
এর জলবায়ু গ্রীষ্মে উষ্ণ ও শুষ্ক, বসন্ত এবং শরৎকালে বৃষ্টিপাত, শীতকালে ঠান্ডা ও তুষারময়, দক্ষিণে শুষ্ক সমভূমির তুলনায় প্রদেশের উত্তরে আর্দ্র থাক্ব। প্রদেশের কেন্দ্রে অবস্থিত আঙ্কারা শহরে বার্ষিক বৃষ্টিপাত 415 mm, প্রদেশের উত্তরে অবস্থিত কুজুলজাহামামের বার্ষিক বৃষ্টিপাত 592 mm, এবং প্রদেশের দক্ষিণ-পূর্বে অবস্থিত শেরিফলিকোচিসারের বার্ষিক বৃষ্টিপাত 357 mm।
বিষ্ণু স্মৃতি
বিষ্ণু স্মৃতি হল হিন্দুধর্মের ধর্মশাস্ত্র ঐতিহ্যের সর্বশেষ বইগুলির মধ্যে একটি এবং একমাত্র যেটি ধর্ম জানার উপায়গুলির সাথে সরাসরি চুক্তি করে না। পাঠ্যটির শক্তিশালী  ভক্তি অভিযোজন রয়েছে, দেবতা বিষ্ণুর  প্রতিদিন পূজা করা প্রয়োজন। এটি সতী প্রথার (বিধবাকে তার স্বামীর অন্ত্যেষ্টিক্রিয়াতে পোড়ানো) এর বিতর্কিত বিষয় পরিচালনার জন্যও পরিচিত। বেনারস পন্ডিত, নন্দপন্ডিত, যিনি প্রথম ১৬২২ সালে বিষ্ণু স্মৃতির উপর একটি ভাষ্য লেখেন, কিন্তু ১৮৮০ সাল পর্যন্ত জুলিয়াস জলি দ্বারা বইটি ইংরেজিতে অনুবাদ করা হয়নি।
উৎস, কর্তৃপক্ষ ও সময়কাল
এটি সাধারণত একমত যে বিষ্ণুস্মৃতি পূর্ববর্তী ধর্মশাস্ত্র গ্রন্থের উপর অনেক বেশি নির্ভর করে, যেমন মনুস্মৃতি ও যাজ্ঞবল্ক্য স্মৃতি। যাইহোক, কিছু পণ্ডিত এটিকে কথক ধর্মসূত্রের একটি বৈষ্ণব পুনরায় হিসেবে দেখেন  যদিও অন্যরা বলেন যে কথকগৃহ ও ছন্দোবদ্ধ শ্লোকগুলি পরে যোগ করা হয়েছিল। সুনির্দিষ্ট সময়কাল পণ্ডিতদের এড়িয়ে যায়, ৩০০ খৃষ্টপূর্বাব্দ ও ১০০০ খৃষ্টাব্দ এর মধ্যে যে কোনো জায়গায় সীমা স্থাপন করা হয়েছে।
অলিভেলের সর্বশেষ গবেষণা অনুসারে, বারবার সম্পাদনা ও সংশোধনের সম্ভাবনা নিয়ে সন্দেহ করার কারণ রয়েছে। তিনি যুক্তি দেন যে বিষ্ণুস্মৃতি হল ধর্মশাস্ত্র ঐতিহ্যের একক ব্রাহ্মণ বিশেষজ্ঞের কাজ এবং বিষ্ণুর ভক্তও। অলিভেল দেখায় যে পাঠ্যটি সম্ভবত ৭০০ ও ১০০০ খৃষ্টাব্দ-এর মধ্যে রচনা করা হয়েছিল, বেশ কয়েকটি কারণের উপর ভিত্তি করে: ১) লিখিত নথির কেন্দ্রীকতা এবং সাধারণ যুগে ঘটে যাওয়া ঘটনা যা পাঠ্যের মধ্যে উদ্ধৃত করা হয়েছে, ২) ব্যবহৃত শব্দভাণ্ডার (এর জন্য উদাহরণ, পুস্তক শব্দ,যেটি ষষ্ঠ শতাব্দীর একজন জ্যোতির্বিজ্ঞানী প্রথম ব্যবহার করেছিলেন), ৩) সত্য যে বিষ্ণুস্মৃতিই একমাত্র ধর্মশাস্ত্র যা সতীর উল্লেখ বা তীর্থের সাথে ব্যাপকভাবে মোকাবিলা করার জন্য এবং ৪) বৈষ্ণবের বর্ণনার মধ্যে অনন্য প্রতিমা সংক্রান্ত পারস্পরিক সম্পর্ককাশ্মীরে অষ্টম শতাব্দীর পরেই টেক্সট এবং নমুনার ছবি পাওয়া যায়।
গঠন
বিষ্ণু স্মৃতি একশত অধ্যায়ে বিভক্ত, যার বেশিরভাগই গদ্য পাঠ নিয়ে গঠিত কিন্তু প্রতিটি অধ্যায়ের শেষে এক বা একাধিক শ্লোক রয়েছে। বর্ণনার ভিত্তি হল দেবতা বিষ্ণু ও দেবী পৃথিবীর মধ্যে একটি ফ্রেম গল্পের সংলাপ। অনেক ধর্মশাস্ত্রের বিপরীতে এই ফ্রেমের গল্পটি পুরো পাঠ্য জুড়েই রয়ে গেছে, যেখানে বেশিরভাগ বইয়ের জন্য আইনের সহজ ব্যাখ্যা করা হয়।
পাঠ শুরু হয় যখন বিষ্ণু বুঝতে পারেন যে পৃথিবী জলের নিচে নিমজ্জিত। সে তাকে উদ্ধার করার জন্য ডুব দেয়, তাকে জল থেকে উপরে তুলে তার পৃষ্ঠকে উন্মুক্ত করে। পৃথিবী কৃতজ্ঞ তবে উদ্বিগ্ন যে ভবিষ্যতে তাকে সমর্থন করবে। বিষ্ণু তখন তাকে আশ্বস্ত করেন যে তার চিন্তা করা উচিত নয় কারণ, "ভালো মানুষ যারা সামাজিক শ্রেণীগুলির আচার-আচরণ ও জীবনের আদেশে আনন্দ পায় যারা শাস্ত্রের প্রতি সম্পূর্ণ নিবেদিত, হে পৃথিবী, তোমাকে সমর্থন করবে। আপনার যত্ন নেওয়ার দায়িত্ব তাদের উপর ন্যস্ত করা হয়েছে (১.৪৭)"। সান্ত্বনা পেয়ে, পৃথিবী জিজ্ঞাসা করে, "হে চিরন্তন, আমাকে বলুন, সামাজিক শ্রেণীর নিয়ম ও জীবনের আদেশ (১.৪৮-১.৪৯)"। এই প্রশ্ন থেকে, বিষ্ণু তারপর তার ধর্মের শিক্ষা শুরু করেন।
অম্বিকা সাও
অম্বিকা সাও ছিলেন মধ্যপ্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার মুঙ্গেলি বিধানসভা কেন্দ্রের প্রতিনিধিত্ব করেছিলেন।
ইয়োডা
ইয়োডা (ইংরেজি: Yoda) হলেন স্টার ওয়ার্স ইউনিভার্সের একজন কাল্পনিক চরিত্র, যার প্রথম আবির্ভাব ঘটে ১৯৮০ সালের দি এম্পায়ার স্ট্রাইকস ব্যাক চলচ্চিত্রে। তিনি খর্বাকৃতির, সবুজ রংধারী মনুষ্যরূপী ভিনগ্রহী এবং অসাধারণ ক্ষমতাবলে দ্য ফোর্সকে নিয়ন্ত্রণ করতে সক্ষম। মূল ট্রিলজিতে জেডাই মাস্টার ওবি-ওয়ান কেনোবি ইয়োডাকে নিজের প্রশিক্ষক হিসেবে বর্ণনা করেন, সেই সাথে লুক স্কাইওয়াকারকে ইয়োডার কাছ থেকে জেডাই প্রশিক্ষণ নিতে বলেন। লুক সেই মোতাবেক কাজ করেন এবং পরবর্তীতে গ্যালাক্টিক এম্পায়ারের বিরুদ্ধে লড়াইয়ে সেই প্রশিক্ষণ কাজে লাগান। রিটার্ন অফ দ্য জেডাই চলচ্চিত্রে ইয়োডার পুনরাগমন ঘটে, যেখানে তিনি নিজের বয়স ৯০০ বছর বলে দাবি করেন। সেই দাবিমতে, তিনি স্টার ওয়ার্স ফ্র্যাঞ্চাইজির সবচেয়ে বয়স্ক জীবিত চরিত্র।
মূল ট্রিলজির এক প্রজন্ম আগের কাহিনী, প্রিক্যুয়েল ট্রিলজি অনুযায়ী, ইয়োডা হলেন জেডাই অর্ডারের সবচেয়ে ক্ষমতাধর সদস্য এবং ক্লোন ওয়ার্স চলাকালে ক্লোন ট্রুপারদের সেনাধ্যক্ষ। এমনকি জেডাই শিশুরা জেডাই মাস্টারের দায়িত্ব পাওয়ার আগ পর্যন্ত ইয়োডার কাছ থেকে প্রশিক্ষণ গ্রহণ করে থাকে।
ইয়োডার অজানা প্রজাতির দলভুক্ত আরও দু’জন চরিত্র সম্পর্কে জানা যায়, যদিও তারা ইয়োডার পরিবারের অন্তর্ভুক্ত নয়। ইয়েডল (যিনি একজন জেডাই মাস্টার হিসেবে প্রিক্যুয়েল ট্রিলজির স্টার ওয়ার্স: এপিসোড ১ – দ্য ফ্যান্টম মিনেস চলচ্চিত্রে উপস্থিত ছিলেন) এবং দ্য ম্যান্ডেলরিয়ানের চরিত্র "দ্য চাইল্ড" (ভক্তরা ‘শিশু ইয়োডা’ নামে ডাকে)। ইয়োডার প্রজাতির ব্যাপারে খুবই সামান্য পরিমাণে জানা যায়, যদিও তিনজনের প্রত্যেকেই দ্য ফোর্সকে নিয়ন্ত্রণ করতে সক্ষম।
ইউটিসি+০৩:০০
ইউটিসি+০৩:০০ হল একটি সময় অঞ্চল, যা ইউটিসি থেকে ৩ ঘণ্টা এগিয়ে। আইএসও ৮৬০১ তে, সংযুক্ত সময়ের হিসেবে এটিকে হিসেবে লেখা হবে।
আরও দেখুন
<!--
টীকা
-->
পরোটা
পরোটা একটি চ্যাপ্টা রুটিজাতীয় খাবার যা ভারতীয় উপমহাদেশে উদ্ভাবিত এবং বাংলাদেশ, ভারত, পাকিস্তান, শ্রীলঙ্কা এবং নেপালে ব্যাপক জনপ্রিয়। পরোটা শব্দটি এসেছে পারাট এবং আটা থেকে যার আক্ষরিক অর্থ হচ্ছে রান্না করা খামির। অঞ্চলভেদে পরোটার বিভিন্ন উচ্চারণ এবং নাম প্রচলিত আছে। যেমন, পারান্থা, পারাউন্থা, প্রন্থা, পারোন্তে (পাঞ্জাবী),  পরোটা (বাংলায়), পালাতা (বার্মায়), পরোঠা (অসমিয়ায়), ফরোটা (সিলেটী ভাষায়) এবং ফারাটা ( মরিশাস, শ্রীলঙ্কা ও মালদ্বীপ)।
পটভূমি
সংস্কৃত শব্দ (স. पर, বা परा+स्थः, কিংবা स्थितः) থেকে হিন্দুস্তানি শব্দ "পারাটা"-র উদ্ভব । বর্তমান কর্ণাটকের দ্বাদশ শতকের শাসক তৃতীয় সোমেশ্বর কর্তৃক সংকলিত দ্বাদশ শতকের সংস্কৃত বিশ্বকোষ মনসোল্লাস- এ বিভিন্ন শুষ্ক গমের পুরানপলির উল্লেখ রয়েছে, যাকে ২০০৩ সালে আচায়া পরোটা হিসেবে বর্ণনা করেন। তবে পুরান পলি ভিন্ন ধরনের রুটি। নিজ্জার (১৯৬৮) কর্তৃক তাঁর বই "পাঞ্জাব আন্ডার দ্য সুলতানস ১০০০-১৫২৬ এডি"- এ সর্বপ্রথম পরোটার উল্লেখ পাওয়া যায়। তিনি বলেন, "পরোটা তৎকালীন পঞ্জাবে সভ্য এবং অভিজাতদের নিত্যকার খাবার ছিল।"
ব্যানার্জি (২০১০) বলেন পাঞ্জাবি ও উত্তর ভারতীয় রন্ধনশৈলীতে পরোটা ছিল। পাঞ্জাবি রন্ধনশৈলীতে বিভিন্ন ধরনের মসলা দিয়ে পরোটায় পুর দেওয়া হতো। তবে ব্যানার্জি বলেন মুঘলরা পরোটার ভক্ত ছিলেন; যা বাংলাদেশের ঢাকার একাধিক স্তর বিশিষ্ট ও ফাঁপা ঢাকাই পরোটা কে পরিচিত করে তুলেছিল। ও'ব্রায়েন ২০০৩ সালে বলেন যে, দিল্লিতে পাঞ্জাবি পরোটা ১৯৪৭ সালের দেশভাগের পরে জনপ্রিয় হয়েছিল এমনটা বলা উচিত নয়; কেননা  দিল্লিতে পূর্ব থেকেই বিভিন্ন পাঞ্জাবি খাদ্য  জনপ্রিয় ছিল।
বর্ণনা
পরোটা ভারতীয় উপমহাদেশের সমগ্র ভারতে অত্যন্ত জনপ্রিয় খামিরবিহীন সমতল রুটিগুলোর একটি এবং এটি তাওয়াতে গমের আটা সিদ্ধ করে বা রান্না করে তৈরি করা হয় এবং অগভীর ভাজ দিয়ে তা তুলে নেয়া হয়
নিনা পপের মৃত্যু
২০২০ সালের ৩ মে মিসৌরির সিকেস্টনের সাউথ নিউ মাদ্রিদ স্ট্রিটে তার অ্যাপার্টমেন্টের ভিতরে নিনা পপ নামে ২৮ বছর বয়সী এক কৃষ্ণাঙ্গ রূপান্তরিত লিঙ্গ বা ট্রান্সজেন্ডার নারীকে একাধিক বার ছুরিকাঘাতের ফলে মৃত অবস্থায় পাওয়া যায়।
নিনা পপ
পপ ছিলেন একজন কৃষ্ণাঙ্গ রূপান্তরিত লিঙ্গের বা ট্রান্স জেন্ডার নারী। তিনি স্থানীয় একটি ফাস্ট ফুড রেস্টুরেন্টে কাজ করতেন এবং এই এলাকায় তিনি বেশ ভালোভাবেই পরিচিত ছিলেন। তিনি সেন্ট লুইস থেকে ১৪৫ মাইল দক্ষিণে অবস্থিত মার্কিন যুক্তরাষ্ট্রের মিসৌরি অঙ্গরাজ্যের সিকেস্টনে বাস করতেন। এটি মাত্র ১৬,০০০ জন বসতির সমন্বয়ে গঠিত একটি ছোট শহর।
পরে
২০২০ সালের ১৫ ই মে মিসৌরির ডেক্সটারে মিসৌরির পপলার ব্লাফের ৪০ বছর বয়সী জোসেফ বি ক্যাননের বিরুদ্ধে পপকে হত্যার অভিযোগ আনা হয় এবং দ্বিতীয়-ডিগ্রি হত্যা এবং সশস্ত্র অপরাধমূলক কাজের জন্য তাকে গ্রেপ্তার করা হয়। পপলার ব্লাফের এই অপরাধের দোষ স্বীকার করেননি। তাই তিনি একজন পাবলিক ডিফেন্ডারকে অনুরোধ করেছিলেন এবং বিচারের অপেক্ষায় ছিলেন  মার্কিন পুলিশের ১১টি অপরাধ গবেষণাগার, সহিংসতা বিরোধী সংগঠন এবং পুলিশ বিভাগ তদন্তে অবদান রাখে।
সিকেস্টন ডিপার্টমেন্ট অফ পাবলিক সেফটি অর্থাৎ সিকেস্টন শহরের জনসুরক্ষা বিভাগ এবং একটি স্থানীয় টিভি নেটওয়ার্ক প্রাথমিকভাবে তাদের তদন্ত এবং প্রতিবেদনের সময় পপকে যথাক্রমে ভুল ভাবে বিকৃত করে।
হিউম্যান রাইটস ক্যাম্পেইন জানিয়েছে যে তার মৃত্যু ২০২০ সালে একজন আমেরিকান রূপান্তরিত লিঙ্গ ব্যক্তি বা লিঙ্গ অ-অনুরূপ ব্যক্তির অন্তত দশম সহিংস মৃত্যু।
মারকাযুদ দাওয়াহ আল ইসলামিয়া
মারকাযুদ দাওয়াহ আল ইসলামিয়া ঢাকার পল্লবীতে অবস্থিত একটি উচ্চতর গবেষণামূলক ইসলামি শিক্ষাপ্রতিষ্ঠান। ১৯৯৬ সালে ঢাকার মুহাম্মদপুরের একটি অস্থায়ী ক্যাম্পাসে প্রতিষ্ঠানটির যাত্রা শুরু হয়, পরবর্তীতে ২০০৬ সালে এর কার্যক্রম পল্লবীতে স্থায়ী ক্যাম্পাসে স্থানান্তরিত হয়। মাদ্রাসাটির প্রতিষ্ঠাতা আবুল হাসান মুহাম্মদ আব্দুল্লাহ ও মুহাম্মদ আব্দুল মালেক। প্রতিষ্ঠানটি থেকে গবেষণাধর্মী সাময়িকী মাসিক আল কাউসার প্রকাশিত হয়।
ইতিহাস
১৯৯৬ সালে প্রতিষ্ঠার পর প্রথম ৬ মাস নূরজাহান রোড, মুহাম্মদপুরে এর কার্যক্রম পরিচালিত হত। এরপর তিন বছর মুহাম্মদী হাউজিং, মুহাম্মাদপুরে কয়েক কক্ষের একটি ভাড়া বাসায়। এরপর ছয় মাস তেজগাঁয়ে এক বাসায় ব্যবস্থা হয়। এরপর তিন বছর সাত মসজিদ রোড, মুহাম্মদপুরে ভাড়া বাসায়, এরপর উত্তর যাত্রাবাড়িতে তিন বছর প্রতিষ্ঠানটির কার্যক্রম চলে। এই বাসার মেয়াদ শেষ হওয়ার পর ৩০/১২ পল্লবী, ঢাকায় স্থায়ী ক্যাম্পাসের ব্যবস্থা হয়। ২৫ মার্চ ২০০৬ সালে মারকাযুদ দাওয়াহ এই নতুন ভবনে স্থানান্তরিত হয়।
মেদু বড়া
মেদু বড়া (আক্ষরিক অর্থে "নরম বড়া") এক প্রকার দক্ষিণ ভারতীয় বড়া, যা মাষকলাই দিয়ে তৈরি করা হয়। এটি সাধারণত একটি ডোনাটের আকারে তৈরি করা হয়, এর বহিরাংশ মুচমুচে এবং ভেতরে খুবই নরম। দক্ষিণ ভারতীয় এবং শ্রীলঙ্কার তামিল রন্ধনশৈলীর একটি জনপ্রিয় খাবার, সাধারণত এটি প্রাতঃরাশ অথাবা জলখাবার হিসাবে খাওয়া হয়।
ব্যাকরণ
খাবারটির অন্যান্য নামগুলির মধ্যে রয়েছে - উদ্দিনা বড়া (কন্নড়), উরাদ বড়া, মেধু বড়া, উলুন্দু বড়া (তামিল), মিনাপা গারেলু (তেলুগু), এবং উঝুন্নু বড়া (মালয়ালম)।
ইতিহাস
বীর সংঘভীর মতে, মেদু বড়া'র উৎপত্তি বর্তমান কর্ণাটকের মাদ্দুর শহরে "কিছুটা নিশ্চিতভাবেই" পাওয়া যায়। খাবারটি দক্ষিণ ভারতের বাইরে মুম্বইয়ের উদুপি রেস্তোরাঁর মালিকদের দ্বারা জনপ্রিয় হয়েছিল।
প্রস্তুতি
থাম্ব|ডুবো তেলে ভাজা হচ্ছে মেদু বড়া
মেদু বড়া মূলত মাষকলাই ডালের গুঁড়োর এর লেই দিয়ে তৈরি করা হয়। মাষকলাই ডালগুলি কয়েক ঘণ্টা পানিতে ভিজিয়ে রাখা হয় এবং তারপরে গুঁড়া করে খামির বানানো হয়। অন্যান্য উপাদান, যেমন - হিং, মেথি বীজ, আদা, জিরা, কাঁচামরিচ, তরকারি পাতা, মরিচ এবং নারিকেল টুকরো দিয়ে স্বাদযুক্ত করা যেতে পারে। এরপরে খামির থেকে ডোনাট আকারে বড়া বানানো হয় এবং গরম ডুবো তেল সোনালী-বাদামী হওয়া পর্যন্ত ভাজা হয়।
এক প্রকারের মেদু বড়া ভাজার পরিবর্তে বেকিং (পোড়ানো) করা হয়। খাবারটির অন্যান্য ভিন্নতার মধ্যে মাষকলাইয়ের বদলে ডালের ব্যবহার করা হয়। উদাহরণস্বরূপ, আম-বড়া (বা আমা বড়া) ছোলার ডাল দিয়ে তৈরি করা হয়; মাঝে মাঝে অড়হর এবং মসুর ডাল-ও ব্যবহার করা হয়।
পরিবেশনা
থাম্ব| মাত পে কায়া নামে পরিচিত অনুরূপ একটি খাবার, এটি একটি বার্মিজ বড়া, যা সাধারণত [[তেঁতুল|তেঁতুলের চাটনির সাথে পরিবেশন করা হয়]]
খাবারটি সাধারণত সাম্বার (মসুর ও সবজি মিশ্রিত ডাল) এবং নারিকেল চাটনি দিয়ে পরিবেশন করা হয়। ইডলির সাথে এটি প্রায়শই প্রাতঃরাশ হিসাবে খাওয়া হয়। এটি মধ্যাহ্নভোজের শুরুতে বা জলখাবার হিসাবেও খাওয়া হয়।
জুলিয়াস সামনার মিলার
জুলিয়াস সুমনার মিলার (১৭ মে, ১৯০৯) – ১৪ এপ্রিল, ১৯৮৭) একজন মার্কিন পদার্থবিদ এবং টেলিভিশন ব্যক্তিত্ব ছিলেন। উত্তর আমেরিকা এবং অস্ট্রেলিয়ায় শিশুদের টেলিভিশন প্রোগ্রামগুলিতে তার কাজের জন্য তিনি সবচেয়ে বেশি পরিচিত।
বাস্তব জীবন
জুলিয়াস সামনার মিলার ছিলেন নয় ভাইবোনের মধ্যে সর্বকনিষ্ঠ। মিলারে জন্ম হয় ম্যাসাচুসেটসের বিলেরিকা শহরে। তাঁর বাবা ছিলেন লাত্ভীয় এবং তাঁর লিথুয়ানিয়ান মা ১২টি ভাষায় কথা বলেছেন।
মিলার ১৯৩৩ সালে বোস্টন বিশ্ববিদ্যালয় থেকে পদার্থবিদ্যায় স্নাতকোত্তর ডিগ্রি অর্জন করেন। মহামন্দার কারণে, তিনি এবং তাঁর স্ত্রী অ্যালিস (বিয়ের পূর্বে নাম ছিল ব্রাউন) পরের দু'বছর ধরে বোস্টনের একজন ধনী চিকিৎসকের অধীনে গৃহপরিচালক এবং দাসী হিসাবে কাজ করেছিলেন। তাদের কোনও সন্তান ছিল না, তবে তিনি তাঁর জনপ্রিয় বিজ্ঞান কর্মসূচির মাধ্যমে লক্ষ লক্ষ শিশুর কাছে পৌঁছেছিলেন।
৭০০রও বেশি চাকরির আবেদন জমা দেওয়ার পরে, ১৯৩৭ সালে তিনি নিউ অর্লিন্সের একটি বেসরকারী কলেজ, আফ্রিকান আমেরিকান লিবারেল আর্টস কলেজের, ডিলার্ড বিশ্ববিদ্যালয়ের পদার্থবিজ্ঞান বিভাগে চাকরি পেয়েছিলেন। দ্বিতীয় বিশ্বযুদ্ধের সময় তিনি আইডাহো এবং ওকলাহোমা বিশ্ববিদ্যালয়গুলোয় পদার্থবিদ্যায় ফেলোশিপে থাকার সময় মার্কিন সেনা সিগন্যাল কর্পসের জন্য বেসামরিক পদার্থবিদ হিসাবে কাজ করেছিলেন। তিনি ক্যালিফোর্নিয়া বিশ্ববিদ্যালয়, লস অ্যাঞ্জেলেসের ফোর্ড ফাউন্ডেশন সহকর্মী ছিলেন।
১৯৫০ সালে, মিলার একটি কার্নেগি বৃত্তি (গ্রান্ট) জিতেছিলেন যার ফলে তিনি নিউ জার্সির প্রিন্সটনে আলবার্ট আইনস্টাইনের সাথে দেখা করার সুযোগ পান, একই সাথে ইনস্টিটিউট ফর অ্যাডভান্সড স্টাডিজ পরিদর্শন করেন। ১৯৫২ সালে তিনি টরেন্স, ক্যালিফোর্নিয়ায় তৎকালীন ছোট এল ক্যামিনো কলেজে পদার্থবিজ্ঞান বিভাগে যোগদান করেছিলেন, সেখানে তিনি ২২ বছর (১৯৫২-১৯৭৪) শিক্ষকতার পর অবসর গ্রহণ করেন।
মিলার শব্দের বানান ভুল এবং বিরামচিহ্নের অপব্যবহারের প্রতি অসহিষ্ণু ছিলেন, এবং প্রায়শই তাঁর সহকর্মীদের উপর রেগে যেতেন কারণ, তিনি অভিযোগ করেছিলেন যে, বেশিরভাগ অনুষদের শিক্ষার্থীরা পর্যাপ্ত পরিমাণে শিখছেন না। ১৯৪০ এর দশকে একটি সাক্ষাৎকারের সময়, তিনি বলেছিলেন যে আমেরিকাতে বুদ্ধিজীবিতা সংকটে ছিল, এমন একটি বিশ্বাস তিনি তার বাকি জীবন ধরে পোষণ করতেন।"আমরা অন্ধকারের দিকে অগ্রসর হচ্ছি। ছেলেরা এবং মেয়েরা সার্টিফিকেট এবং ডিগ্রিসহ স্কুলের প্রতিটি স্তরের থেকে উঠে আসছে কিন্তু তারা পড়তে পারে না, লিখতে পারে না, হিসেব করতে পারে না। আমাদের একাডেমিক সততা বা বৌদ্ধিক কঠোরতা নেই। স্কুলগুলি সততা এবং কঠোরতা বিসর্জন করেছে।"১৯৬৩ থেকে ১৯৮৬ সাল পর্যন্ত মিলার সিডনি বিশ্ববিদ্যালয়ের পদার্থবিজ্ঞান বিভাগে এবং ১৯৬৫ থেকে ১৯৮৫ সাল পর্যন্ত মার্কিন যুক্তরাষ্ট্রের বিমান বাহিনী একাডেমিতে পরিদর্শন (ভিজিটিং) প্রভাষক ছিলেন।
টেলিভিশন
১৯৫৯ সালে, মিলার তার শিক্ষামূলক অনুষ্ঠান হোয়াই ইজ ইট সো? শুরু করেন, লস অ্যাঞ্জেলেসে কেএনএক্সটি চ্যানেল ২ এ। ১৯৬২ থেকে ১৯৬৪ সাল পর্যন্ত তিনি ছিলেন ডিজনি'র "প্রফেসর ওয়ান্ডারফুল" ছিলেন নতুন পরিচয়, ডিজনিল্যান্ডে চিত্রিত, মিকি মাউস ক্লাবের সিন্ডিকেটেড রির্নসে। তিনি বিজ্ঞান ও বিজ্ঞান এবং এর যাদুতে ডিজনি সিরিজের দুর্দান্ত মুহুর্তগুলিতেও অভিনয় করেছিলেন। একই সময়কালে, তিনি আধা নিয়মিত ভিত্তিতে হাজির হয়েছিলেন, স্টিভ অ্যালেনের হলিউডের গভীর রাতে টিভি শোতে, গ্রুপ ডাব্লু দ্বারা সিন্ডিকেট করা স্টিভ অ্যালেনের । অবশেষে, অস্ট্রেলিয়া, কানাডা, নরওয়ে এবং নিউজিল্যান্ডে তাঁর নিজস্ব টিভি শোও ছিল।
মৃত্যু
১৯৮৭ সালের ফেব্রুয়ারিতে, মিলার অস্ট্রেলিয়ায় থাকার সময় অসুস্থ হয়ে পড়েন এবং যুক্তরাষ্ট্রে ফিরে আসার পর সেখানে তার লিউকেমিয়া ধরা পড়ে। মিলার ছয় সপ্তাহ পরে ১৯৮৭ সালের ১৪ এপ্রিল ক্যালিফোর্নিয়ার টরেন্সে মারা যান। মিলার তার মৃতদেহটি ইউনিভার্সিটি অব সাউদার্ন ক্যালিফোর্নিয়ার স্কুল অফ ডেন্টিস্ট্রিতে উইল করে যান; তার অনুরোধে কোনধরনের অনুষ্ঠান করা হয়নি।
রিয়াল মাদ্রিদ ফুটবল ক্লাব (যুব)
রিয়াল মাদ্রিদ ইয়ুভেনিল হলো স্পেনীয় পেশাদার ফুটবল ক্লাব, যেটি রিয়াল মাদ্রিদের অনূর্ধ্ব-১৯ দল। এই ক্লাবটি দিভিসিওন দে অনারে গ্রুপ ৫-এ খেলে। রিয়াল মাদ্রিদ ইয়ুভেনিলের প্রধান প্রতিদ্বন্দ্বী হচ্ছে আতলেতিকো মাদ্রিদ এবং রায়ো ভায়েকানো।
এই ক্লাবটি জাতীয় কোপা দে কাম্পেওনেস ইয়ুভেনিল এবং কোপা দেল রে ইয়ুভেনিল অংশগ্রহণ করে। এই প্রতিযোগিতায় লীগের অবস্থানে ভিত্তিতে উয়েফা যুব লিগে উত্তীর্ণ হয়।
অমর সিংহ সেহগাল
অমর সিংহ সেহগাল (বিলাসপুর, ফেব্রুয়ারি, 1903 জন্মগ্রহণ) ভারতের মধ্য প্রদেশ রাজ্যের বিলাসপুর লোকসভা কেন্দ্র থেকে ১ম লোকসভা সদস্য ছিলেন। তিনি বিলাসপুর থেকে চতুর্থ লোকসভার সদস্যও ছিলেন।
তিনি জাঞ্জগির-চম্পা লোকসভা কেন্দ্র থেকে দ্বিতীয় এবং তৃতীয় লোকসভায় নির্বাচিত হয়েছিলেন।
নিউ মাহে
নিউ মাহে (New Mahe) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নিউ মাহে শহরের জনসংখ্যা হল ১১,২৩০ জন। এর মধ্যে পুরুষ ৪৬% এবং নারী ৫৪%।
এই শহরের জনসংখ্যার ১১% হল ৬ বছর বা তার কম বয়সী।
ক্রিস্টোফার এনকুনকু
ক্রিস্টোফার অ্যালেন এনকুনকু (জন্ম ১৪ ডিসেম্বর ১৯৯৭) হলেন একজন ফরাসি পেশাদার ফুটবলার যিনি বর্তমানে একজন মিডফিল্ডার হিসেবে ফরাসি ফুটবল ক্লাব প্যারিস সেন্ট-জার্মেইন-এর হয়ে খেলে থাকেন।
খেলোয়াড়ী জীবন
এনকানকু, ২০১৫ সালের ৮ই ডিসেম্বর ইউয়েফা চ্যাম্পিয়ন্স লিগ-এর খেলায় ইউক্রেনীয় ফুটবল ক্লাব সাকতার ডোনেনক-এর বিপক্ষে মাঠে নামার মধ্য দিয়ে পেশাদারী ফুটবলে অভিষিক্ত হন, ঘরের মাঠে হওয়া খেলাটিতে তিনি ৮৭তম মিনিটে তার তার দলের আরেক খেলোয়াড় লুকাস মাওরা-এর বদলে মাঠে নামেন, খেলাটিতে তারা ২-০ গোলে জয় পায়।
২০১৭ সালের ৭ই জানুয়ারী, কোপা দ্য ফ্রান্স-এর খেলায় ফরাসি ফুটবল ক্লাব বাস্টিয়া-এর বিপক্ষে তিনি তার প্রথম পেশাদার গোলটি করেন, ঘরের মাঠে হওয়া খেলাটিতে ৭-০ গোলে জয় পায়।
আন্তর্জাতিক খেলোয়াড়ী জীবন
এনকুনকুর জন্ম হয় ফ্রান্সে এবং তিনি কঙ্গীয় (গণতান্ত্রিক কঙ্গো প্রজাতন্ত্র) বংশধর। তিনি ফ্রান্সের কিশোর আন্তর্জাতিক দলের খেলোয়াড়।
মকবুল হোসেন
মকবুল হোসেন নামের ব্যক্তিগণ হলেন-
চামেলি বাই সাগর
চামেলি বাই সাগর মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশ বিধানসভায় মোরেনা বিধানসভা কেন্দ্রের প্রতিনিধিত্ব করেছিলেন